186 LJ. VUKOTINOVIĆ, 
na podini mnogo užja nosi na sebi orijašku kamenitu gromadu na 
jedan kraj naklonjenu, tako da se čini, da će pasti pred prvim 
povjetarcem ; klisuri ovoj nametnuo je narod ime: visibaba. 
Interessantan je priedjel blizu Munjave, gdje selo Modruš leži ; 
na visokom šiljastom briegu sa sviuh stranah isoliranu stoji pro- 
strana razvalina staroga grada Modruškoga, koji je nekoč zname- 
nito mjesto u historiji našoj zauzimao; znamenitost ovu opisati _ne- 
stoji u okrugu moje razprave, zato ću se ograničiti na to, da Mo- 
druša leži na sjevero-iztočnom podnožju Velike Kapele, koja se do 
4000“ visoka proteže od zapada prema istoku, i dieli Ogulinsku 
kotlinu od visočinah Otočko-Ličkih. Bregovi Modruški visoko leže 
prema Munjavi i Ogulinu, te su uslied otvorena svoga na sjever 
položaja vrlo izvrgnuti navalam bure nemanje kao i zapadnih vje- 
trovah. Zemljište je skroz kamenito, razrovano i dolinami izpu- 
njeno, t. j. množtvom znetvah ili malih kotlićah, koji krš ozna- 
čuju kao tegotan i nepristupan prediel, 
Na Modruškom briegu izpod stare gradine ne daleko od žup- 
noga stana nalazi se jedno vrelo ili zdenac, koji obiluje vodom 
cielo ljeto, a u vrieme, kad se zračne olučine i kiše pomnože, 
onda osim toga vrela i na više drugih mjestah prodire voda iz pe- 
ćina i skače u vis. Vrela ovakova narod ondje nazivlje: skakavac. 
— Budući da je brieg prema vrhu saužen poput šećerna klobuka 
I od sviuh stranah osamljen, može se pitati: od kuda dolaze to- 
like vode, i odkuda sila, kojom prodire i u vis skače? 
Iza Modruše na zapadu i jugu leži silna vapnena gora Kapela 
koja kroz nebrojene pukotine propušća kišu i ostale olučine 
zračne, te ih odvaža kroz podzemne cievii navode putem nevidje- 
nim, dok se te vode nesakupe na sgodnih sabiralištih i neprodru 
mjestimice ili kao cieli potoci ili kao jaka vrela, padajući sad u ni- 
zine, sad opet pritisnute hydrostatičnim zakonom dižuči se u vis. 
Tako mora da bude voda i u Modrušu dovedena iz visokih stiena 
Kapele, te podzemno vijugajući se nadje izlaz upravo na iztoč- 
noj strmini Modruške kube. 
Od Ogulina prema sjeveru i zapadu protežu se trijadički vap- 
nenci i dolomiti u dolini Dobranskoj do Gomirja, a na lievo uzdižu 
se silni obronci bregoviti kod Jasenka, Bielolasice do Mrkopolja. 
Medju Vrbovskom i Brod-Moravicom, medju Skradom i Delni- 
cami, medju Lokvami i Fužinom imade svigdje uvalah, koje izpu- 
njuju žutkasti i sivkasti pjeskavi, što krupno zrnati, što sitno zr: 
nati; pjeskari ovi pripadaju ugljevnoj tvorbi; imade u njih ugljeno- 
